- Návrh -
.......

N A R I A D E N I E   V L Á D Y
Slovenskej republiky

z .....januára 2002,

     ktorým sa vyhlasujú sankcie Rady bezpečnosti  Organizácie spojených národov

	Vláda Slovenskej republiky podľa § 56a zákona č. 42/1980 Zb. o hospodárskych stykoch so zahraničím v znení zákona č. 483/2001 Z.z. vyhlasuje:

§ 1

	Za účelom  zachovania alebo obnovenia medzinárodného mieru a bezpečnosti sa vyhlasujú tieto medzinárodné sankcie :
	
	a) zákaz prevodov peňažných prostriedkov z účtov vedených a na účty vedené v bankách alebo pobočkách zahraničných bánk pre osoby uvedené v prílohách 1 a 2, a to prevodov vykonávaných na území Slovenskej republiky ako aj iných prevodov vykonávaných občanmi Slovenskej republiky, inými fyzickými osobami zdržiavajúcimi sa na území Slovenskej republiky alebo právnickými osobami so sídlom na území Slovenskej republiky,
	b) zákaz úročenia peňažných prostriedkov na účtoch podľa písmena a),
	c) zákaz akéhokoľvek  iného poskytovania peňažných prostriedkov a finančných alebo ekonomických zdrojov osobám uvedeným v prílohách 1 a 2, a to poskytovania z územia Slovenskej republiky alebo iného poskytovania vykonávaného občanmi Slovenskej republiky, inými fyzickými osobami zdržiavajúcimi sa na území Slovenskej republiky alebo právnickými osobami so sídlom na území Slovenskej republiky,
	d) zákaz akejkoľvek inej činnosti, ktorá by podporovala alebo mohla podporovať činnosti podľa písmen a) až c).

§ 2

	Toto nariadenie nadobúda účinnosť dňom vyhlásenia.